**Fou Ts'ong** (kinesisk: 傅聰, pinyin: *Fù Cōng*; født 10. mars 1934 i Shanghai i Kina, død 28. desember 2020 i London) var en kinesisk-født britisk klassisk pianist.

Liv og virke
------------

### Bakgrunn

Fou er sønn av Fu Lei, en kinesisk forfatter og dessuten oversetter av fransk litteratur. Faren hadde studert i Paris, og ble kjent for sin formidling av Honoré de Balzac og Romain Rolland.

Under farens strenge innflytelse, som oppdro ham i den klassiske kinesiske kultur, ble han også innført i vestens klassiske kultur.[] Slik kunne han for eksempel trekke paralleller mellom Mozarts ånd med Jia Baoyu og Sun Wukong.[] Som ung gutt begynte han med klaver, og studerte mellom 1944 og 1948 hos Marco Paci, en italiensk musiker som levde i Kina.

### Karriereutvikling

I 1953 fikk han 3. pris ved den internasjonale ungdoms- og studentfestival i Budapest. Dette var hans første viktige gjennombrudd. Samme år var han solist med det kinesiske sang- og danseensemble i Polen. Han traff da den polske klaverlærer Zbigniew Drzewiecki, som opptok ham som elev i sin klasse. Fou studerte under Drzewiecki fra 1954 til 1956. Etter ett års studium hos Drzewiecki deltok han i 1955 i Den internasjonale Chopin-komkurranse, og vant tredjepremien, og dessuten vant han polsk kringkastings mazurkapris for beste mazurka-presentasjon.

Fous opphold i Warszawa var tidlig i hans konsertkarriere, som første utfoldet seg i østeuropeiske land. Etter avslutning av sitt studium hos Drzewiecki i 1956 klarte han ved hjelp av sine polske venner å forstå den politiske situasjon i Folkerepublikken Kina og til å flytte over til England. Han var da blitt en svært populær pianist, og ble invitert til turneer av konsertagenturer i Europa, Asia, Australia og Amerika.

Hans reportoar var konsentrert rundt Chopin, Schubert og Mozart, men også rundt Händel, Scarlatti, Beethoven og Débussy. 

Fou spilte for en rekke plateselskaper. Blant hans innspillinger kan nevnes Mozarts klaverkonserter og Chopins verker, begge *Sinfonia Varsovia*s konserter, ballader, utvalgte mazurkaer og etyder, *Berceuse*, sonater i b-moll og andre verker. Fou spilte regelmessig i Polen, deltok som solist ved symnfonikonserter og gav Chopin- og blandede programsoireer. Årene 2005, 2006 og 2010 opptrådte Fou på festivalene *Chopin und sein Europa* i Warszawa. I serien *The Real Chopin* hadde Fou en CD med mazurkaer.

Fou var årene 1985 til 2010 medlem av juryen for Chopin-konkurransen.

Fra 1960 til 1969 var han gift med Zamira Menuhin, datter av Yehudi Menuhin, og de fikk ett barn. Ekteskapet endte i skilsmisse og han giftet seg da med pianisten Patsy Toh, som også var fra Shanghai.

Fou døde av covid-19 den 28. desember 2020 i London, der han bodde, i en alder av 86 åe.

Referanser
----------

1. ↑   Discogs, oppført som Fou Ts'Ong, Discogs artist-ID 1214103, besøkt 9. oktober 2017[Hentet fra Wikidata]
2. 1 2   Le Figaro, «Le pianiste Fou Ts'ong succombe à son tour au Coronavirus», verkets språk fransk, utgitt 29. desember 2020, besøkt 30. desember 2020[Hentet fra Wikidata]
3. ↑   The Peerage person ID p23822.htm#i238215, besøkt 7. august 2020[Hentet fra Wikidata]
4. 1 2 3   The New York Times, «Fou Ts'ong, Pianist Whose Family Letters Inspired a Generation, Dies at 86», utgitt 31. desember 2020[Hentet fra Wikidata]
5. ↑   Royal Academy of Music, www.ram.ac.uk[Hentet fra Wikidata]
6. ↑   The Peerage[Hentet fra Wikidata]
7. ↑   University of Hong Kong, www4.hku.hk[Hentet fra Wikidata]
8. 1 2 . 29. desember 2020 .  Manglende eller tom `|tittel=` (hjelp)
9. ↑  «Zmarł chiński pianista Fou Ts’Ong laureat III nagrody V Konkursu Chopinowskiego - społeczeństwo». *wnp.pl* **(polsk)**. Besøkt 29. desember 2020.
10. ↑  «Zmarł chiński pianista Fou Ts’Ong. Laureat nagrody V Konkursu Chopinowskiego». *PolskieRadio24.pl*. Besøkt 29. desember 2020.
11. ↑  «Odszedł legendarny pianista Fou Ts'ong». *nifc.pl*. Besøkt 29. desember 2020.

Eksterne lenker
---------------

* (en) Fou Ts'ong – kategori av bilder, video eller lyd på Commons Rediger på Wikidata
* (en) Fou Ts'ong på Internet Movie Database Rediger på Wikidata
* (en) Fou Ts'ong på Discogs Rediger på Wikidata

* (en) Fou Ts'ong på MusicBrainz Rediger på Wikidata

* (en) Fou Ts'ong på AllMusic Rediger på Wikidata
* (en) Fou Ts'ong hos The Peerage Rediger på Wikidata

|  |  |
| --- | --- |
| Oppslagsverk/autoritetsdata | Prabook **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC **·** BNE **·** CiNii **·** MusicBrainz **·** Discogs **·** AllMusic
 |